Dacia produce mai multe mașini în Maroc decât în România. Ce modele vor rămâne la Mioveni.
Dacia produce mai multe mașini în Maroc decât în România. Producția de Duster reprezintă 75% din totalul de mașini produse la Mioveni. România ar putea produce și noul Dacia Spring Electric.
Sandero, unul dintre cele mai de succes modele de la Dacia va fi produs exclusiv în Maroc.Dacia produce deja mai multe mașini în Maroc decât în România. Aproape 350 de mii de mașini Dacia au fost produse la uzina de la Mioveni, față de 395 de mii la Tanger și Casablanca.La Mioveni, "vedeta" producției este marca Duster, care a însemnat trei sferturi din producția din 2019.Se mai produc în România și mărcile Logan, Logan MCV și Sandero. Cel puțin deocamdată.Foto: Aleph NewsUzina de la Mioveni va rămâne doar cu modelele cu valoare adăugată mareOficialii Renault au anunțat că uzina de la Mioveni va rămâne doar cu modelele cu valoare adăugată mare, cum este Dusterul și Sandero Stepway, și, eventual, noua Dacia Spring Electric, care deocamdată va fi produsă în China.Vom rămâne și cu producția de Logan, pentru că este cel mai bine vândut model din România.Recent, grupul Renault a decis ca cea de-a treia generaţie a noului Sandero să fie produsă exclusiv în Maroc.Este pentru prima dată când francezii mută complet un model de la Mioveni către Tanger şi Casablanca, potrivit Ziarul Financiar.Automobile Dacia este cea mai mare companie din România și cel mai mare exportator.Compania a avut o cifră de afaceri de 24,6 miliarde de lei anul trecut și un profit de 662 de milioane de lei. Pe platforma de la Mioveni lucrează peste 14.000 de oameni.